Flensburg

Flensburg (dansk og norsk: Flensborg, sønderjysk: Flensborre) er en kretsfri by som ligger ved bunnen av Flensburgfjorden nær grensen mot Danmark i Slesvig-Holsten i Tyskland og har omtrent 89 000 innbyggere.

 Historie 
Byen blir første gang nevnt i 1248 og fikk kjøpstadsrettigheter i 1284. En av de første festningene var Duborg slott fra 1411. Med munkesten fra ruinene av slottet ble Flensborghus oppført i 1725. 

Allerede før 1600 ble dansk ansett som et underklassespråk. Tjenestejenter og ammer i Flensburg skulle pent gå til dansk gudstjeneste og fikk ikke vise seg ved de tyske.Vemund Skard: Norsk språkhistorie bind 2 (s. 24), Universitetsforlaget, ISBN 82-00-02245-5

Inntil 1814 var det danske hertugdømmet Slesvig i personalunion med Danmark-Norge, og til 1864 med Danmark, slik at Flensburg hørte til den «kongelige» delen av det danske hertugdømmet. Byen har fremdeles en dansk minoritet av betraktelig størrelse, med eget skolevesen, kirker og bibliotek. Personalunionen med Norge medførte også at en rekke slekter fra Flensburg slo seg ned i Norge, særlig på 1600- og 1700-tallet. De fleste slo seg ned i Trondheim. Av kjente slektsnavn kan nevnes Schøller og Rochmann.

Ved folkeavstemningen om Slesvig i 1920 stemte omtrent 20 % for Danmark og 80 % for Tyskland. At byen ikke kom med til Danmark førte til påskekrisen, da kong Christian X avskjediget den danske regjering.

 Bydeler 
 Engelsby
 Friesischer Berg (Friserbjerg)
 Fruerlund
 Jürgensby (Jørgensby)
 Mürwik (Mørvig)
 Neustadt (Nystaden) Nordstadt (Nordstaden)
 Sandberg  (Sandbjerg)
 Südstadt (Sydstaden)
 Tarup
 Weiche (Sporskifte)
 Westliche Höhe (Vestlige Højde)

 Vennskapsbyer 
  Carlisle, England (1961)
  Neubrandenburg, Tyskland (1987)
  Słupsk, Polen (1988)

 Kultur og idrett 
Det lille Teater
Folk Baltica, internasjonale folkemusikkfestival
 SG Flensburg-Handewitt,  håndballklubb i Bundesligaen
 Flensburger Schwimmklub
 Flens-Arena
 Campusbad

 Kjente flensburgere 
Personene i listen er ordnet etter fødselsår.
 Melchior Lorck (1527–1588), dansk maler
 Thomas Fincke (1561–1656), dansk professor, lege og matematiker
 Hans Nansen (1598–1667),  dansk handelsmann og borgermester i København
 Heinrich Jansen (1625–1667), dansk maler
 Christian Gartner (ca. 1642–1716), gartner, hageplanlegger og forfatter av Norges første håndbok om hagebruk, Horticultura (1694)
 Christian V (1646–1699), konge av Danmark og Norge
 Frederik Krag (1655–1728), dansk adelsmann, embetsmann og visestattholder i Norge
 Christian Ditlev Adolph Arenfeldt (1758–1833), dansk-norsk offiser
 Hans Lassen Martensen (1808–1884), dansk teolog
 Elvira Madigan (1867–1889), sirkusartist og linedanser
 Ingeborg Erna Bøgelsack, tysk billedkunstner.
 Jutta Lampe (1937-2020), tysk skuespiller

 Se også 
 Flensburg bryggeri
 Flensborg Avis, danskspråklig avis

 Referanser 

 Eksterne lenker 

 En norsk byguide
 Flensborg Avis
 Dansk Centralbibliotek

Kategori:Byer i Schleswig-Holstein
Kategori:Flensburg
Kategori:Bosetninger første gang omtalt i 1248
Kategori:Byer grunnlagt i 1284